โชว์ผลงานมหกรรมด้านอาหาร-พลังงาน
เมื่อเวลา 11.30 น. วันที่ 26 ก.ย. ที่อาคารสุรพัฒน์ 2 มหาวิทยาลัยเทคโนโลยีสุรนารี (มทส.) อ.เมืองนครราชสีมา นายพิเชฐ ดุรงคเวโรจน์ รมว.กระทรวงวิทยาศาสตร์และเทคโนโลยี เป็นประธานเปิดงานมหกรรมนวัตกรรมไทยภาคตะวันออกเฉียงเหนือ ประจำปี 2558 มหกรรมเพื่อความมั่นคงด้านอาหารและพลังงาน ภายในมหาวิทยาลัยเทคโนโลยีสุรนารี ระหว่างวันที่ 26-27 กันยายน 2558โดยมี ศ.ดร.ประสาท สืบค้า, นายวีรศักดิ์ หวังศุภกิจโกศล ในฐานะตัวแทนผู้ประกอบการด้านอาหารและพลังงาน และการดูแลด้านสิ่งแวดล้อมของ จ.นครราชสีมา ประธานกรรมการโรงแป้งมันเอี่ยมเฮง อ.เสิงสาง ที่ได้รับเชิญ โดยมี รศ.ดร.วีระพงษ์แพสุวรรณ ปลัดกระทรวงฯ และคณาจารย์ ผู้ประกอบการ นิสิต นักศึกษา ประชาชนร่วมงานกว่า500 คน โดย รมว.กระทรวงวิทยาศาสตร์ฯยังได้กล่าวปาฐกถาพิเศษเรื่อง สร้างชาติด้วยวิทยาศาสตร์และเทคโนโลยี โดยได้รับความสนใจเป็นอย่างมากโดยมหกรรมนวัตกรรมไทยภาคตะวันออกเฉียงเหนือ ได้คัดเลือกผลงานวิจัย และนวัตกรรมที่ได้รับการพัฒนา พร้อมใช้จากสถาบันการศึกษาหลักในพื้นที่ และหน่วยงานของกระทรวงวิทยาศาสตร์ฯตั้งแต่ต้นน้ำ กลางน้ำ ไปจนถึงปลายน้ำ มาแสดงเพื่อนำเสนอวิถีชีวิตของชาวอีสาน สะท้อนให้เห็นถึงความสำเร็จในการนำเอาวิทยาศาสตร์ เทคโนโลยีและนวัตกรรม มาพัฒนาการผลิตอาหาร และพลังงานที่ส่งต่อถึงชุมชนและท้องถิ่นต่างๆ นอกจากนี้ยังได้มีการพัฒนางานวิจัยและนวัตกรรม เพื่อต่อยอดไปสู่เชิงพาณิชย์อีกด้วย,สำหรับงานวิจัยและนวัตกรรมที่น่าสนใจมีหลายชิ้น อาทิ เครื่องผลิตข้าวเคลือบแร่ธาตุอาหาร โดยสามารถเพิ่มแร่ธาตุที่มีประโยชน์ต่อร่างกายมนุษย์เข้าไปในเมล็ดข้าวได้ การนำพริกไปสกัดทำเป็นครีมนวดแก้ปวดเมื่อย ด้วยการนำพริกพันธุ์ยอดสน–เข็ม 80 และพันธุ์อัคนีพิโรธ ไปสกัดทำเป็นครีมทาแก้ปวดเมื่อยตามร่างกายได้อย่างมีประสิทธิภาพ และผลงานการนำวัสดุไพโซอิเล็กทริคไปทำเป็นพื้นถนนให้คนเดินเพื่อสร้างพลังงานไฟฟ้าไว้ใช้งาน ซึ่งถือเป็นนวัตกรรมที่ประหยัดพลังงานแห่งอนาคต โดยงานดังกล่าวจัดด้วยกัน 3 โซน ประกอบด้วยที่เป็นไฮไลต์คือ การจัดแสดงผลงานวิจัยเกี่ยวกับเทคโนโลยีและนวัตกรรมการเกษตร อาหารและพลังงาน ตั้งแต่เริ่มพัฒนาผลงานไปสู่ผลสำเร็จ,โซนบี การจัดแสดงผลงานของกระทรวงวิทย์ฯ และโซนซี การเจรจากิจการระหว่างผู้ประกอบการ ผู้พัฒนางานวิจัยกับหน่วยงานภาคเอกชนต่างๆ รมว.กระทรวงวิทยาศาสตร์ฯกล่าวในที่สุด.
เมื่อเวลา 11.30 น. วันที่ 26 ก.ย. ที่อาคารสุรพัฒน์ 2 มหาวิทยาลัยเทคโนโลยีสุรนารี (มทส.) อ.เมืองนครราชสีมา นายพิเชฐ ดุรงคเวโรจน์ รมว.กระทรวงวิทยาศาสตร์และเทคโนโลยี  
วัตกรรมไทยภาคตะวันออกเฉียงเหนือ,พิเชฐ ดุรงคเวโรจน์,ความมั่นคงด้านอาหารและพลังงาน,มหาวิทยาลัยเทคโนโลยีสุรนารี,นครราชสีมา,ผลงานวิจัย,ข่าว,ข่าวภูมิภาค,ไทยรัฐฉบับพิมพ์